Z A P I S N I K
2. sjednice Vijeća Mjesnog odbora Bruno Bušić održane 8. srpnja 2025. 
Zagreb, Ulica Ante Jakšića 29a s početkom u 19,00 sati

Nazočni članovi Vijeća:
Vesna Nikolić, Sandra Tomljenović, Borna Smrk, Katarina Sekula, Mirjana Grubišić i Ružica Purić.

Odsutni članovi Vijeća :
Dean Maslovara.

Predsjedava Gospođa Vesna Nikolić, predsjednica Vijeća.

Zapisnik vodi: Vesna Nikolić

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Predsjednica predlaže usvajanje zapisnika 1. konstituirajuće sjednice koji su članovi Vijeća zaprimili e-mailom.
Vijeće jednoglasno usvaja navedeni prijedlog te prihvaća tekst zapisnika 1. konstituirajuće  sjednice jednoglasno bez daljnjih nadopuna i ispravaka.
Predsjednica predlaže dnevni red koji su članovi Vijeća zaprimili e-mailom kao i dopunu dnevnog reda točkom: Zaključci o aktualnoj komunalnoj i prometnoj problematici – donošenje zaključka i točkom: Zaključak o jednokratnom korištenju prostora MS „Bruno Bušić” – donošenje zaključka.
Pita ima li tko kakvih dodatnih prijedloga te prijedlog dnevnog reda daje na glasovanje.
Prijedlog je jednoglasno izglasan i utvrđuje se da Vijeće jednoglasno usvaja sljedeći


DNEVNI  RED

	1. 
	Prijedlog zaključka o donošenju prioriteta komunalnih aktivnosti VMO "Bruno Bušić" za donošenje Plana komunalnih aktivnosti Gradske četvrti Peščenica - Žitnjak za 2026. - donošenje zaključka

	2. 
	Zaključci o aktualnoj komunalnoj i prometnoj problematici – donošenje zaključka.

	3. 
	Zaključak o povremenom korištenju prostora MO „Bruno Bušić“ – donošenje zaključaka.

	4. 
	Pitanja, obavijesti i prijedlozi




Ad1. Prijedlog zaključka o donošenju prioriteta komunalnih aktivnosti VMO "Bruno Bušić" za donošenje Plana komunalnih aktivnosti Gradske četvrti Peščenica - Žitnjak za 2026. - donošenje zaključka

Predsjednica obavještava Vijećnike kako je potrebno donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica – Žitnjak za 2026.
Predsjednica otvara raspravu. 

U raspravi sudjeluju: 
Vesna Nikolić, Sandra Tomljenović, Borna Smrk, Katarina Sekula, Mirjana Grubišić i Ružica Purić, 

Vijeće jednoglasno donosi


ZAKLJUČAK  o donošenju prioriteta komunalnih aktivnosti VMO "Bruno Bušić" za donošenje Plana komunalnih aktivnosti Gradske četvrti Peščenica - Žitnjak za 2026. - donošenje zaključka

(Zaključak se prilaže ovom zapisniku i njegov je sastavni dio.)

Ad2. Zaključak o aktualnoj komunalnoj i prometnoj problematici – donošenje zaključka.


1. Predsjednica obavještava vijećnike kako je Vijeće MO „Bruno Bušić“ na službenu e-mail adresu zaprimilo pritužbu i podsjetnik od strane gospodina Ivice Marića vezano za oštećeni i neupotrebljivi koš za košarku na igralištu Wembly, budući je koš već duže vrijeme otkinut s  ploče nosivog stupa.

1. Predsjednica obavještava vijećnike kako je Vijeće MO „Bruno Bušić“ na službenu e-mail adresu zaprimilo zamolbu gospodina Tomislava Kovačevića kojim moli rješavanje problematike koju je više puta prijavio putem aplikacije Moj Zagreb. Radi se o 3 nepropisna betonska poklopca, na lokaciji Ulica Ante Jakšića kod k.br. 67, neuredno položena jedan na drugi i koji šaht ne zatvaraju, a isti je njemu nepoznate svrhe. U neposrednoj blizini su kontejneri za odlaganje papira te postoji mogućnost ozljeđivanja građana plikom prilaska kontejnerima.

Potpredsjednica navodi kako se u slučajevima problema šahtova u praksi do sada događalo da podružnice Zagrebačkog holdinga Vodoopskrba i odvodnja d.o.o. te Zagrebačke ceste d.o.o. otklanjaju svoju nadležnost u rješavanju ovih pitanja. 

1. Potpredsjednica navodi da je rješenjem nadležnih gradskih službi odbijen projekt proširenja parkirališta ma lokaciji Ulica Ksavera Šandora Gjalskog k.br. 30 do 44, iz razloga neusklađenosti s GUP-om, budući je projekt proširenja obuhvatio dio zelene površine, da nije u skladu sa zelenim politikama Grada te nije u javnom interesu.
Predlaže da se putem Vijeća gradske četvrti Peščenica – Žitnjak dogovori sastanak na višoj razini nadležne gradske službe kako bi se ukazalo na postojeći javni interes za osiguranjem dodatnih parkirališnih mjesta zbog brzo rastućeg broja vozila te na činjenicu da je predviđeno smanjenje zelene površine za naše naselje zanemarivo obzirom na veliki udio zelene površine.

1. Vijećnik Borna Smrk podsjeća da još uvijek nije u cijelosti odrađen projekt  postavljanja stupića za sprječavanje nepropisnog parkiranja kod ccafe bara Lea na lokaciji Ravenska – Prikrajska, iako je u cijelosti plaćen, slijedom čega je isto potrebno požuriti.

1. Vijećnica Mirjana Grubišić navodi da stablo kod trgovine Špar na Borongajskoj cesti ometa prolaz građana do trgovine radi niskih grana krošnje koju je potrebno orezati. Obzirom da se radi o imovini Špara, predlaže da se VMO mailom obrati Šparu sa zamolbom za orezivanje spornih grana. 

1. Vijećnica gđa Katarina Sekula predlaže da se obavi sadnja novih stabala osobito uz dječja igrališta. Potpredsjednica  pojašnjava da se isto predlaže početkom jeseni tekuće godine, a na mjestima uklonjenih stabala nije potrebno upućivati zahtjev za novu sadnju. 

1. Predsjednica pita imaju li vijećnici iz prethodnog saziva saznanja vezano za upitno vlasništvo i ilegalnu gradnju građevinski objekt tipa obiteljske kuće na adresi Ravenska 6.
Potpredsjednica navodi da je navedeni objekt prijavljen Državnom inspektoratu i predlaže postaviti upit nadležnim tijelima o statusu predmeta pred Državnim inspektoratom.

Predsjednica otvara raspravu.

U raspravi sudjeluju: 
Vesna Nikolić, Sandra Tomljenović, Borna Smrk, Katarina Sekula, Mirjana Grubišić i Ružica Purić, 

Vijeće jednoglasno donosi


ZAKLJUČAK  o aktualnoj komunalnoj i prometnoj problematici – donošenje zaključka.

(Zaključak se prilaže ovom zapisniku i njegov je sastavni dio.)

Ad3. Zaključak o povremenom korištenju prostora MO „Bruno Bušić“ – donošenje zaključaka.

Predsjednica obavještava nazočne vijećnike da je Vijeće zaprimilo zahtjev gospodina Josipa Bote za jednokratno korištenje prostora MS dana 14. srpnja 2025. u vremenu od 18 do 20 sati, radi sastanka suvlasnika zgrade na adresi Ulica Vladimira Vidrića 44.
Predsjednica otvara raspravu.  

U raspravi sudjeluju: 
Vesna Nikolić, Sandra Tomljenović, Borna Smrk, Katarina Sekula, Mirjana Grubišić i Ružica Purić, 

Vijeće jednoglasno donosi


ZAKLJUČAK  o povremenom korištenju prostora MO „Bruno Bušić“ – donošenje zaključaka.

(Zaključak se prilaže ovom zapisniku i njegov je sastavni dio.)

Ad4. Pitanja, obavijesti i prijedlozi

Predsjednica navodi da su svi vijećnici e-mailom zaprimili Rješenje Gradskog ureda za mjesnu samoupravu, promet, civilnu zaštitu i sigurnost kojima se određuje:
-  uspostava pješačkog prijelaza H19 te postava prometnih znakova C02 „obilježen pješački prijelaz” (2x), u Ulici Ante Jakšića, kod k.br. 29 i
-  uspostava pješačkog prijelaza H19 te postava prometnih znakova C02 „obilježen pješački
prijelaz” (2x), u Ulici Ksavera Šandora Gjalskog, kod raskrižja s Ulicom Vladimira Vidrića.
Predsjednica navodi da su svi vijećnici e-mailom zaprimili Zaključak o prijedlogu    prioritetnih aktivnosti na području MO „Bruno Bušić” za donošenje Plana komunalnih aktivnosti Gradske četvrti Peščenica – Žitnjak u 2025., a vezano za sanaciju i asfaltiranje Ravenske ulice.
Potpredsjednica ističe da je putem nadležnih gradskih službi potrebno požuriti provedbu sanacije i asfaltiranja Ravenske ulice kao prioritetne komunalne aktivnosti za 2025. – Zaključak VMO sa 39. sjednice od 19. lipnja 2024.
Budući da više nije bilo pitanja, prijedloga ni obavijesti, predsjednica Vijeća Mjesnog odbora „Bruno Bušić“ završava sjednicu.
Sjednica završena u 20.10 sati.

Sjednica je završila u 20.10 sati.

KLASA: 024-08/25-003/1185
URBROJ: 251-13-11-5/006-25-1
Zagreb, 8. srpnja 2025.

Zapisnik vodio:
Vesna Nikolić.


Predsjednica
Vijeća Mjesnog odbora Bruno Bušić

Vesna Nikolić, dipl.oec.


Na temelju članka 16. Pravila Mjesnog odbora „Bruno Bušić“, donesenih na 25. sjednici, 21. travnja 2023., Vijeće Mjesnog odbora „Bruno Bušić“ na 2. sjednici, 8. srpnja 2025., donosi


Zaključak
o prijedlogu prioritetnih aktivnosti na području MO „Bruno Bušić“ 
za donošenje Plana komunalnih aktivnosti Gradske četvrti Peščenica – Žitnjak u 2026.

1. Vijeće Mjesnog odbora „Bruno Bušić“ utvrdilo je prijedlog prioritetnih aktivnosti na području MO „Bruno Bušić“ za donošenje Plana komunalnih aktivnosti Gradske četvrti Peščenica – Žitnjak u 2026. kako slijedi:

	RED.
BROJ
	LOKACIJA - OBJEKT
	OPIS 
RADOVA / USLUGE / OPREME
	PROCJENE/
TROŠKOVNICI 
	PROBLEMATIKA
	NAPOMENE

	1.
	Na lokaciji Ulica Ksavera Šandora Gjalskog, pješačka staza ispred Konzuma i OŠ Dobriša Cesarića

[image: ]

	Izrada projektne dokumentacije/troškovnika za sanaciju korijenskog sustava stabala i rekonstrukciju pješačke staze (opasnost od dizanja temelja rasvjete) 
	
	JAVNOPROMETNE POVRŠINE I OBJEKTI
	
Obavljeni očevid Odsjeka za zelene površine, a zatražen očevid Zrinjevca i nadležne službe za javnu rasvjetu

	2.
	Na lokaciji Ulica Ante Jakšića k.br. 31 do 37
[image: ]
	Izrada projektne dokumentacije/troškovnika za obnovu i uređenje asfaltirane pješačke staze 
	
	JAVNOPROMETNE POVRŠINE I OBJEKTI
	

	3.
	Na lokaciji Ulica Ante Jakšića k.br. 13 do 19 – sjeverna strana, proširenje vježbališta  Wembly

	Izrada projektne dokumentacije/troškovnika za postavljanje dodatnih sprava za vježbanje 
	 
	IGRALIŠTA I ZELENE POVRŠINE
	

	4.
	Na lokaciji  Ulica Ante Jakšića od k.br. 49 uzduž sportskog igrališta u smjeru zapada prema k.br. 45


[image: ]

	Izrada projektne dokumentacije/troškovnika. Uređenje i asfaltiranje pješačke staze
	
	JAVNOPROMETNE POVRŠINE I OBJEKTI
	

	5.
	
Na lokaciji Ulica Ksavera Šandora Gjalskog k.br. 54 do 58
[image: ]
	Izrada projektne dokumentacije/troškovnika za obnovu i uređenje asfaltne pješačke staze 
	
	JAVNOPROMETNE POVRŠINE I OBJEKTI
	

	6.
	Na lokaciji Ulica Ksavera Šandora Gjalskog k.br. 78 do 84
[image: ]

	Izrada projektne dokumentacije/troškovnika za obnovu i uređenje asfaltne pješačke staze 
	
	JAVNOPROMETNE POVRŠINE I OBJEKTI
	





1. Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 


KLASA: 024-08/25-003/1185
URBROJ: 251-13-11-5/006-25-3
Zagreb, 8. srpnja 2025.


Predsjednica Vijeća
Mjesnog odbora „Bruno Bušić“

Vesna Nikolić, dipl.oec.

Na temelju članka 16. Pravila Mjesnog odbora „Bruno Bušić“, donesenih na 2. sjednici, 21. travnja 2023., Vijeće Mjesnog odbora „Bruno Bušić“ na 2. sjednici, 8. srpnja 2025., donosi





Zaključak
o rješavanju aktualne komunalne problematike

0. Vijeće Mjesnog odbora „Bruno Bušić“ predlaže Vijeću Gradske četvrti Peščenica 
Žitnjak da od nadležnih gradskih službi zatraži:

- stručni očevid i sanaciju poklopca šahta nepoznate svrhe uz kontejnere za odlaganje papira na lokaciji Ulica Ante Jakšića pored k.br. 67.

0.  Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 





KLASA: 024-08/25-003/1185
URBROJ: 251-13-11-5/006-25-5
Zagreb, 08. srpnja 2025.
                                                                

Predsjednica Vijeća
Mjesnog odbora “Bruno Bušić“

Vesna Nikolić, dipl.oec.





Na temelju članka 16. Pravila Mjesnog odbora „Bruno Bušić“, donesenih na 2. sjednici, 21. travnja 2023., Vijeće Mjesnog odbora „Bruno Bušić“ na 2. sjednici, 8. srpnja 2025., donosi





Zaključak
o postavljanje nove ploče s košem za košarku sa zglobnim obručem na igralištu Wembly 

0. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnih službi zatraži:
· postavljanje nove ploče s košem za košarku za zglobnim obručem na igralištu Wembly

0.  Ovaj zaključak dostavit će se na daljnje postupanje Vijeću Gradske četvrti Peščenica –   Žitnjak. 





[bookmark: _GoBack]KLASA: 024-08/25-003/1185
URBROJ: 251-13-11-5/006-25-4
Zagreb, 08. srpnja 2025.
                                                                


Predsjednica Vijeća
Mjesnog odbora “Bruno Bušić“

Vesna Nikolić, dipl.oec.




Na temelju članka 16. Pravila Mjesnog odbora „Bruno Bušić“, donesenih na 25. sjednici 21. travnja 2023., Vijeće Mjesnog odbora „Bruno Bušić“ na 2. sjednici, 8. srpnja 2025., donijelo je sljedeći






 						Zaključak 
			o jednokratnom korištenju prostora MS „Bruno Bušić“ 

1. Vijeće Mjesnog odbora „Bruno Bušić“ odobrava jednokratno korištenja prostora:

- Josipu Boti, na dan 14. srpnja 2025. u vremenu od 18 do 20 sati radi sastanka suvlasnika zgrade na adresi Ulica Vladimira Vidrića 44.








KLASA: 024-08/25-003/1185
URBROJ: 251-13-11-5/006-25-6
Zagreb, 8. srpnja 2025.


Predsjednica Vijeća
Mjesnog odbora „Bruno Bušić“

Vesna Nikolić, dipl.oec.

